open-index/open-wikipedia-markdown huggingface dataset:
Nutella

**Nutella** – alyvpalmių aliejaus saldus užtepas, gaminamas iš lazdyno riešutų ir kakavos miltelių. Įprastai šis užtepas vadinamas šokoladiniu kremu. Šį kremą gamina Italijos konditerijos gamintoja „Ferrero SpA“. Pirmą kartą rinkoje šis gaminys pasirodė 1965 m.

Pietro Ferrero, kuriam priklausė kepykla Albos mieste, 1946 m. pardavė pirmus 300 kilogramų šokoladinio kremo *Pasta Gianduja*. 1951 m. šis kremas buvo pardavinėjamas mažesnėse pakuotėse ir pavadintas *Supercrema*. 

1963 m. Pietro sūnus Michele Ferrero pradėjo *Supercrema* prekybą tarptautiniu mastu. Šiam tikslui kremui buvo duotas „Nutella“ pavadinimas. Pirmoji šio gaminio partija gamyklą paliko 1964 m. balandžio 20 d. Šis kremas iš karto tapo labai patrauklus ir perkamas pirkėjų.

Kompanija šio kremo gamyklų turi įvairiose pasaulio vietose. 2013 m. buvo pagaminta 350 000 tonų „Nutella“ kremo.

## Sudėtis
Didžiąją dalį šio kremo sudėties sudaro cukrus ir alyvpalmių aliejus (daugiau nei 50 proc.). 13 proc. sudėties sudaro lazdyno riešutai, kitas dalis – kakavos milteliai ir pienas. JAV ir JK rinkose kremo sudėtyje naudojama soja. Oficialiai „Nutella“ žymimas kaip lazdyno riešutų kremas. Pagal Italijos įstatymus, jis negali būti vadinamas šokoladiniu kremu, nes sudėtyje nėra pakankamo kiekio kakavos. Šio kremo gamybai „Ferrero“ kompanija sunaudoja 25 proc. lazdynų riešutų pasaulinės gavybos.

2017 m. kompanija nežymiai pakeitė sudėtį padidindama cukraus ir pieno miltelių kiekį. 

„Nutella“ pradininko *Gianduja* kremo recepte buvo 71,5 % lazdyno riešutų ir 19,5 % šokolado. 

Šiuo metu gaminamo „Nutella“ kremo sudėtis skirtingose šalyse gali nežymiai skirtis.

## Šaltiniai
Žemaitkiemio ežeras (12241814)

**Žemaitkiemio ežeras** arba **Kirnių (Dvaro) ežeras** – ežeras Lietuvoje, Ukmergės rajone, Žemaitkiemio miestelio šiauriniame pakraštyje. Ežero ilgis iš šiaurės vakarų į pietryčius – 1,01 km, plotis – iki 0,21 km. Altitudė 112,3 m. Rytinis krantas aukštas. Aplinkui plyti dirbami laukai, tik šiaurvakarinėje pakrantėje auga medžiai. Pietvakariuose atiteka upelis iš už 60 m telkšančio kito Žemaitkiemio ežero. Šiaurės vakaruose išteka Kirnės upelis link Šventosios upės. Šiaurės vakarinėje pakrantėje įsikūręs Žemaitkiemio kaimas ir buvusio Žemaitkiemio dvaro sodyba.

## Šaltiniai
Sleiviai

**Sleiviai** (, sav. *Dene Thá*) – indėnų tauta, priklausanti šiaurės atapaskams, gyvenanti Kanadoje: Šiaurės vakarų teritorijose, Britų Kolumbijoje ir šiaurės Albertoje). Jų tradicinė erdvė driekiasi palei Makenzio (*Deh-Cho*) upę, nuo vakarinės Didžiojo Vergų ežero dalies iki Didžiosios Lokių upės, taip pat tarp Makenzio, Lajardo, Fort Nelsono ir Hėjaus upių. Dauguma įsikūrę prie Hėjaus ir Fort Nelsono upių bei Hėjaus ežero (pagrindinės gyvenvietės: Fort Simpsonas, Fort Providensas, Fort Lajardas, Fort Normanas ir kt.). Populiacija – virš 2600 žmonių. Vartoja sleivių kalbą (atapaskų šeima), taip pat kalba angliškai.

Pavadinimas *sleiviai* („vergai“) kilo iš kri kalbos. Patys save vadina *Dene Thá* – „didžiosios upės (=Makenzio) žmonėmis“.
 
Sleiviai su europiečiais susidūrė 1789 m. (Aleksandro Makenzio kelionė). XVIII–XIX a. sleivių žemėse anglai įrengė prekybinių postų („fortų“) tinklą. Nuo XIX a. antros pusės prasidėjo sleivių kristianizacija. Iki XX a. pr. tradicinė kultūra mažai keitėsi. Iki pat XIX a. pab. gaminosi akmeninius įrankius. Nuo XIX a. vasarines stovyklas ėmė rengti anglų prekybiniuose postuose. Su europiečiais beveik nekonfliktavo. Po I pasaulinio karo išaugus kailių kainoms, sleiviai ėmė medžioti kailinius žvėrelius, plačiau ėmė naudoti pirktinius gaminius. Po XX a. vid. smarkiai akultūravosi – pradėjo naudoti sniegomobilius, motorines valtis ir kt. XX a. 7-ajame dešimtmetyje kovojo dėl savo žemių valdymo.

Kultūriškai artimi kitiems poarkčio indėnams. Tradiciniai verslai – medžioklė, žvejyba, rankiojimas. Medžiodavo daugiausia briedžius, bebrus, paukščius. Gaudydavo spąstais, strėlėmis ir lankais, varydami. Bebrus uždaužydavo prie jų užtvankų. Maistą ruošdavosi vandeniui nelaidžiuose induose, pintuose iš eglių šaknų (kartais apteptuose moliu) arba žievės.

Tradicinis būstas dvejopas: kūginis (panašus į tipį), dengtas žievėmis arba briedžio odomis, ir žemas, pailgas, rąstinėmis sienomis ir dvišlaičiu stogu, su čiukuru.
 
Rūbai iš briedžių odos. Vyrai tatuiruodavosi skruostus, prasidurdavo nosis. Puošdavosi dygliatriušio dygliais. Naudodavo lanko pavidalo audimo stakles.

Sleivių visuomeninis branduolys – egzogaminė 10–20 žmonių grupelė. Jos nariai tarpusavyje pasidalindavo visą medžioklės grobį. Grupelei vadovaudavo iškiliausias medžiotojas (jis kartais būdavo ir žynys). Vasaromis susirinkdavo į bendras stovyklas prie upių (200–250 žmonių). Grupės tarpusavyje nekariaudavo. Neturėjo gimininės sąrangos. Jaunavedžiai galėjo keltis gyventi kur panorėję. Pasitaikydavo leiviratas, sororatas, apsikeitimas seserimis, poligamija. Religijai būdingas tikėjimas dvasiomis-globėjomis. Vilkas ir Varnas laikyti pasaulio sutverėjais.

## Šaltiniai
Žemaitkiemio ežeras (12231815)

**Žemaitkiemio ežeras** arba **Žemaitkiemio II ežeras** – ežeras Lietuvoje, Ukmergės rajone, Žemaitkiemio miestelio šiaurrytiniame pakraštyje. Ežero ilgis iš šiaurės vakarų į pietryčius – 1,15 km, plotis – iki 0,2 km. Altitudė 112,5 m. Vakarinis ir rytinis krantai aukšti. Iš šiaurės rytų prieina Žemaitkiemio miškas, kitose pakrantėse daugiausia plyti pievos ir dirbami laukai. Šiaurės vakaruose išteka upelis link už 60 m telkšančio kito Žemaitkiemio ežero. Pietine pakrante nutiestas kelias . Žemaitkiemio miestelyje ant ežero kranto veikia kaimo turizmo sodyba.

## Šaltiniai
Ajinomoto

**Ajinomoto** () – tarptautinė Japonijos kompanija, vykdanti veiklą maisto, kosmetikos ir vaistų pramonėje. Gamina prieskonius, aliejų, saldiklius, aminorūgštis, gaiviuosius gėrimus, kremus, maisto papildus ir kt.; yra didžiausia pasaulyje mononatrio glutamato gamintoja. Įkurta 1907 m. japonų verslininko Saburosuke Suzuki, turi padalinius ir gamyklas 35 šalyse: JAV, Pietų Korėjoje, Vietname, Belgijoje, Lenkijoje ir kitur.

## Istorija

Kompanijos istorija prasidėjo 1907 m., kada verslininkas Saburosuke Suzuki susidomėjo mokslininko Ikeda Kikunae atrastu mononatrio glutamatu. Suzuki įkurta įmonė Suzuki Seiyakusho po metų pradėjo pramoninę mononatrio glutamato gamybą ir prekiavo juo kaip nauju prieskoniu. 1910 m. prekybą išplėtė į Korėją ir Taivaną, o 1920 m. įkūrė padalinį JAV. Su laiku keitėsi kompanijos pavadinimas: 1917 m. pervadinta į S. Suzuki & Co., 1932 m. – Ajinomoto Honpo S. Suzuki & Co., 1940 m. – Suzuki Shokuryo Kogyo, 1943 m. – Dai-Nippon Chemical Co., 1946 m. – į dabartinį Ajinomoto Co.

Po Antrojo pasaulinio karo verslas plėtėsi daugiausiai į maisto produktų (prieskonių, sultinių, majonezo, greitai paruošiamų makaronų ir kt.) ir gėrimų (kavos, energetinių gėrimų) gamybą, o pastaraisiais metais pereita ir prie kosmetikos bei vaistų pramonės.

## Galerija


Ajinomoto headquarters 2009.jpg|Kompanijos centrinė būstinė Tokijuje.
Mayonnaise of Ajinomoto.jpg|Majonezas.
OYAKATA.jpg|Greitai paruošiami makaronai.


## Nuorodos

* Oficialus puslapis

## Šaltiniai
Gusis Chrustalnas

**Gusis Chrustalnas** () – miestas Rusijoje, Vladimiro srityje, Meščeros žemumoje, prie Gusio upės, 51 km į pietus nuo Vladimiro. Rajono centras (į jo sudėtį nepatenka). Praeina geležinkelis ir plentas Vladimiras–Riazanė. Svarbus stiklo ir krištolo pramonės centras. Taip pat – maisto, statybinių medžiagų pramonė. Veikia technologijų, stiklo kolegijos, krištolo (buvusiame Šv. Jurgio sobore), istorijos ir meno muziejai. Miestas patenka į „Rusijos aukso žiedą“ (vadinamąjį „mažąjį jo žiedą“).

## Istorija

Gyvenvietė įkurta 1756 m., pastačius krištolo gamyklą. Pagal gamyklos savininkus gyvenvietė vadinta Malcovų Gusiu (*Гусь-Мальцевский*). XIX a. buvo vienas svarbiausių krištolo gamybos centrų Rusijoje. 1926 m. pervadinta į Gusį Chrustalną („krištolinis Gusis“ [pagal upę], nors galima versti ir kaip „krištolinė žąsis“). 1931 m. Gusio Chrustalno miesto tipo gyvenvietė tapo miestu.

## Šaltiniai
Gydano įlanka

**Gydano įlanka** () arba ***Gydano užutėkis*** (*Гыданская губа*) – Karos jūros įlanka, įsiterpianti į šiaurinį Gydano pusiasalio šiaurinį krantą (tarp Javajaus ir Mamuto pusiasalių). Ilgis apie 200 km, plotis 62 km, gylis 5–8 m. Didžiąją metų dalį dengiama ledo. Potvynio–atoslūgio ciklas kartojasi kas pusė paros, aukštis iki 1 m. Įteka Juribėjaus, Gydos upės.

## Šaltiniai
Gedziu

**Gedziu** () – miestas Kinijos Liaudies Respublikos pietuose, Junano provincijoje, Honghos upės slėnyje, ~190 km į pietus nuo Kunmingo, netoli Vietnamo sienos. Patenka į Honghos hani ir i autonominę prefektūrą. Tai didžiausias Kinijoje alavo gavybos ir apdirbimo centras. Taip pat kasamos švino, cinko, vario, volframo, bismuto rūdos. Plėtojama spalvotoji metalurgija, kasybos įrangos, elektrovežių gamyba, chemijos, siuvimo, statybinių medžiagų, baldų, maisto pramonė.

## Istorija
Gezdiu apylinkėse nuo seno kastas sidabras. XX a. pr. prancūzams nutiesus Kunmingo–Haifongo geležinkelį, suklestėjo kalnakasyba. XX a. vid. pastatytas metalurgijos kombinatas.

## Šaltiniai
Garis

**Garis** () – miestas Jungtinėse Amerikos Valstijose, Indianoje, Mičigano ežero pietiniame krante, pietrytinis Čikagos priemiestis. Vidaus vandenų uostas. Vystoma juodoji metalurgija („United States Steel Corporation“ koncerno įmonės), mašinų gamyba, metalo apdirbimas, chemijos pramonė. Veikia 1933 m. įsteigtas universitetas.

## Istorija

Garis pradėjo kurtis 1906 m. (tada buvo „Gary Land Company“ bendrovės gyvenvietė). Pavadintas verslininko Elberto Henrio Gario (*Elbert Henry Gary*) garbei. Miesto teisės suteiktos 1909 m. XX a. 3–4 dešimtmečiais buvo sparčiai augantis plieno pramonės centras. Tuo tarpu XX a. antroje pusėje dėl mažėjančios plieno paklausos Garis patyrė ekonominį nuosmukį.

## Lietuviai

XX a. pr. sparčiai plėtojantis pramonei Garyje pradėjo kurtis lietuviai. Dauguma lietuvių (~1500) atsikėlė 1908–1918 m. iš Čikagos, Pitsburgo, taip pat Ilinojaus ir Vakarų Virdžinijos anglies kasyklų (~10 % atvyko iš Lietuvos). 1916 m. mieste įsteigta lietuvių Šv. Kazimiero parapija. 1918 m. įrengta laikina, o 1927 m. pastatyta nauja bažnyčia. Nuo 1928 m. veikė lietuviška pradinė mokykla (vadovavo lietuvės seserys kazimierietės). XX a. 1-oje pusėje veikė liet. vyrų Mokslo brolių draugystė, moterų draugija „Šviesi žvaigždė“, „Darbininkų draugystė“ (vėliau – Lietuvių politikos ir pašalpos klubas), Lietuvių tremtinių draugija, Šv. Mykolo draugija. XX a. 6 dešimtmetyje dar veikė Amerikos lietuvių taryba, Bendrasis Amerikos lietuvių fondas, Čikagos lietuvių kultūros ir kitų draugijų skyriai, Susivienijimo lietuvių Amerikoje, Lietuvių Romos katalikų sandaros kuopos, kitos organizacijos.

## Šaltiniai
2020 m. Europos rankinio čempionatas

**2020 m. Europos rankinio čempionatas** – 14-asis Europos rankinio čempionatas, kuris vyko 2020 m. sausio 9 - sausio 26 dienomis Austrijoje, Švedijoje ir Norvegijoje. Tai pirmas Europos čempionatas, kurį rengs daugiau negu viena šalis. Bendras dalyvių skaičius buvo padidintas nuo 16-os komandų iki 24. Čempionato nugalėtojai pelnys pakvietimą į 2020 m. vasaros olimpines žaidynes.

## Arenos




## Kvalifikacija

## Grupių varžybos
### A grupė

### B grupė

### C grupė

### D grupė

### E grupė

### F grupė

## Antras turas
### 1 grupė

### 2 grupė

## Finalas

## Galutinė rikiuotė

## Šaltiniai

## Nuorodos
* Oficiali svetainė
Aidenas Malašinskas

**Aidenas Malašinskas** (g. 1986 m. balandžio 29 d. Utenoje) – Lietuvos rankininkas, nacionalinės rinktinės žaidėjas.

Šiuo metu priklauso ukrainiečių klubui HC Motor Zaporizhia, kuris rungtyniauja Ukrainos rankinio superlygoje ir EHF čempionų lygoje.

Šešis kartus (2016 m.- 2018 m. ir 2021 m. - 2023 m.) išrinktas geriausiu Lietuvos metų rankininku.

2026 m. paskelbė baigiantis profesionalią rankininko karjerą.

## Klubai

*  Kauno Lūšis  (2005-2007 m.)
*  Kauno Granitas  (2007-2011)
*  Club Balonmano Granollers (2011-2013)
*  Naturhouse La Rioja (2013-2014)
*  Club Balonmano Puerto Sagunto (2014-2015)
*  Motor Zaporozhye (Nuo 2015 m.)

## Šaltiniai
Austrijos vyrų rankinio rinktinė

**Austrijos vyrų rankinio rinktinė** – komanda, atstovaujanti Austrijai tarptautinėse varžybose. Rinktinės sudėtį ir veiklą koordinuoja Austrijos rankinio federacija. 

## Dalyvavimas čempionatuose
### Olimpinės žaidynės

### Europos čempionatas

## Rinktinės sudėtis
: 2018 m. sudėtis:

*Thomas Bauer
*Alexander Hermann
*Vytautas Žiūra
*Janko Božović
*Sebastian Frimmel
*Julian Ranftl
*Robert Weber
*Gerald Zeiner
*Tobias Schopf
*Wilhelm Jelinek
*Thomas Kandolf
*Nikola Bilyk
*Tobias Wagner
*Kristian Pilipovic
*Lukas Herburger
*Christoph Neuhold
*Romas Kirveliavičius

## Nuorodos
*Oficiali svetainė
2018 m. Meksikos Grand Prix

**2018 m. Meksikos Grand Prix** –  19-tasis 2018 m. Formulės 1 sezono etapas. Jis vyko spalio 26-28 dienomis Hermanos Rodrigues trasoje Meksike, Meksikoje. Tai buvo 18-tasis Meksikos GP istorijoje.

Šiose lenktynėse finišavęs 4-tas Lewis Hamilton tapo 5-tą kartą Formulės 1 čempionu.

## Kvalifikacija

;Pastabos
* &nbsp;– Pierre Gasly gavo 20 starto pozicijų baudą už jėgos agregato ir pavarų dėžės keitimus.
* &nbsp;– Romain Grosjean gavo 3 starto pozicijų baudą už avarijos sukėlimą JAV GP.

## Lenktynės

;Pastabos
*  – Brendon Hartley gavo 5 s. baudą dėl avarijos sukėlimo.

## Čempionato įskaitos
***Paryškinti** 2018 m. čempionai.

;Lenktynininkų įskaita

;Komandų įskaita

## Šaltiniai
Vydmantų seniūnija

**Vydmantų seniūnija** – administracinis-teritorinis vienetas Kretingos rajono savivaldybės vakaruose, Žemaitijos etnografiniame regione (mažas pietinis pakraštys – Mažojoje Lietuvoje). Centras – Vydmantai.

## Geografija

Seniūnija įsikūrusi abipus kelio , jos plotas 3045 ha. Centre įsikūrę Vydmantai, vakariniu pakraščiu praeina kelias . Didžiausias vandens telkinys – Vydmantų tvenkinys, yra nedideli miškų plotai.

## Istorija

Vydmantų seniūnija įsteigta 2016 m. gruodžio 22 d. Kretingos rajono savivaldybės tarybos sprendimu Nr. T2-320 iš dalies Kretingos seniūnijos. Oficialiai pradėjo veikti nuo 2017 m. liepos 1 d.

|-
| 2021 m.  || 30 || 2239 || 6 kaimai
|}

## Seniūnai
* Rimvydas Šakinis, 2019 m.

## Gyvenvietės

Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):

|-
| Kiauleikiai, k. || 142 || 130
|-
| Liepynė, k. || || 2
|-
| Parąžė, k. || 169 || 158
|-
| Pryšmančiai, k. || 279 || 313
|-
| Vydmantai, k. || 1627 || 1787
|-
| Vilimiškė, k. || || 9
|}

## Seniūnaitijos
* **Pryšmančių** seniūnatija: Pryšmančių, Liepynės kaimai
* **Vydmantų** seniūnatija: Vydmantų k, Parąžės k, Vilimiškės k, Kiauleikių kaimai

## Šaltiniai
Gamyšas

**Gamyšas** (), **Gomšasaras** () – kalnas Užkaukazėje, aukščiausia Mažojo Kaukazo kalnų viršūnė. Aukštis – 3724 m. Iškilęs Murovdago kalnagūbryje, ginčytinos priklausomybės Kalnų Karabacho krašte.

## Šaltiniai
Europos rankinio čempionatas

**Europos vyrų rankinio čempionatas** – geriausių Europos šalių nacionalinių vyrų rinktinių varžybos, kurias kas dvejus metus organizuoja Europos rankinio federacija. Švedija yra daugiausiai kartų čempionatą laimėjusi šalis.

## Čempionatai

## Nuorodos

*Oficiali EHF svetainė
Romas Kirveliavičius

**Romas Kirveliavičius** (1988 m. kovo 5 d.) – lietuvių rankininkas. Atstovauja Austrijos nacionalinei rinktinei.

Iki 2018 m. Austrijos nacionalinei rinktinei Kirveliavičius pelnė 24 įvarčių 30-yje susitikimų. Prieš išvykdamas į Austriją, žaidė Lietuvoje, RK Vilnius komandoje. 2015–2018 m. atstovavo Vokietijos klubui HSC 2000 Coburg.

## Išnašos
Kernavės ežeras

**Kernavės ežeras** arba **Pragarinės ežeras** – ežeras Lietuvoje, Širvintų rajone, Kernavės miestelio rytiniame pakraštyje. Ežero ilgis iš šiaurės vakarų į pietryčius – 1,04 km, plotis – iki 0,35 km. Altitudė 93,5 m. Yra 2 pelkėtos salos (0,74 ha ir 0,37 ha). Rytinis krantas aukštas, prieina Draučių miškas, vakarinis – žemas, vietomis pelkėtas (Pragarinės raistas). Ežerą pietinėje dalyje prateka Kernavės upelis (Neries intakas). Ežeras patvenktas.

Pietinėje pakrantėje veikia kaimo turizmo sodyba, vakarine pakrante eina kelias .

## Šaltiniai
Helovinas (1978 m.)

**Helovinas** () – 1978 m. JAV smurto siaubo filmas; pirmoji filmų serijos „Helovinas“ dalis. Filmą režisavo John Carpenter.

Filme pasakojama apie serijinį žudiką Michael Myers, kuris persekioja ir žudo vaikų aukles Helovino šventės naktį. Pagrindinį vaidmenį atlikusi Jamie Lee Curtis dažnai vadinama originaliąją klyksmo karaliene už šiame filme atliktą Laurie Strode vaidmenį.

## Aktoriai
: *Aktorius – vaidmuo*
* Donald Pleasence – Dr. Sam Loomis
* Jamie Lee Curtis – Laurie Strode
* Nick Castle – Michael Myers
** Tony Moran – Michael Myers (be kaukės)
** Will Sandin – Michael Myers (6 metų amžiaus)
* P. J. Soles – Lynda Van Der Klok
* Nancy Kyes – Annie Brackett
* Charles Cyphers – Šerifas Leigh Brackett
* Kyle Richards – Lindsey Wallace
* Brian Andrews – Tommy Doyle
* John Michael Graham – Bob Simms
* Nancy Stephens – Marion Chambers
* Arthur Malet – Angus Taylor
* Mickey Yablans – Richie Castle
* Brent Le Page – Lonnie Elam
* Adam Hollander – Keith
* Sandy Johnson – Judith Margaret Myers
* David Kyle – Danny Hodges
* Peter Griffith – Morgan Strode
* Robert Phalen – Dr. Terence Wynn

## Šaltiniai

## Nuorodos
*
Helovinas (2018 m.)

**Helovinas** – vienuolikta filmų serijos Helovinas dalis. Filmą režisavo pirmų dviejų dalių scenaristas John Carpenter.

Filme pasakojama apie serijinį žudiką Michael Myers, kuris bando nužudyti prieš 40 metų ataką išgyvenusią Laurie Strode. Vienuolikta filmų serijos dalis yra pirmosios dalies Helovinas (1978 m.) tęsinys ir ignoruoja visus ligi tol išėjusios tęsinius.

## Siužetas

Prieš 40 metų (1978 m.) Helovino naktį Laurie Strode (aktorė Jamie Lee Curtis) pavyko išgyventi serijinio žudiko Michael Myers ataką, tačiau iš psichiatrijos klinikos pabėgęs maniakas sugrįžo. Filmo pagrindinė mintis – vienas monstras sukūrę kitą, todėl filmo metu Laurie bando pati pagauti ir nužudyti žudiką, o jai padeda jos dukra Karen ir anūkė Allyson.

## Aktoriai
* Jamie Lee Curtis kaip Laurie Strode
* Judy Greer kaip Karen Nelson
** Sophia Miller kaip jauna Karen Strode
* Andi Matichak kaip Allyson Nelson
* Will Patton kaip Frank Hawkins
* Virginia Gardner kaip Vicky.
* James Jude Courtney ir Nick Castle kaip Michael Myers
* Haluk Bilginer kaip Dr. Ranbir Sartain
* Jefferson Hall kaip Aaron Korey
* Rhian Rees kaip Dana Haines
* Toby Huss kaip Ray Nelson
* Dylan Arnold kaip Cameron Elam
* Miles Robbins kaip Dave
* Drew Scheid kaip Oscar
* Jibrail Nantambu kaip Julian Morrisey
* Omar Dorsey kaip Šerifas Barker
* P. J. Soles kaip mokytojas

## Nuorodos
* IMDB svetainėje
Džu Si

**Džu Si** (kin.: 朱熹, pinyin: *Zhu Xi*; 1130–1200) – kinų filosofas, gyvenęs Songų dinastijos laikotarpiu (960–1279) ir daug prisidėjęs prie neokonfucionizmo susisteminimo, vystymo ir pritaikymo valstybės valdyme. Džu Si mokymų pagrindu Kinijoje buvo pakeista egzaminų į valstybės tarnybą sistema, galiojusi šalyje iki XX a. pradžios.

## Biografija

Džu Si gimė pietryčių Kinijoje, dabartinėje Fudziano provincijoje. Būdamas 19 m. išlaikė valstybinius egzaminus į valstybės tarnybą ir per savo gyvenimą ėjo įvairias biurokratines pareigas. Iš pradžių buvo susidomėjęs budizmu ir daoizmu, bet vėliau ėmė gilintis į konfucianizmą, skyrė daug laiko studijoms, tapo pripažintu intelektualu.

Antrojoje gyvenimo pusėje Džu Si užėmė aukštus administracinius postus, tačiau 1196 m. dėl politinių aplinkybių buvo apkaltintas ir pašalintas iš pareigų, jo veikla diskredituota. Vėliau, jau po mirties, Džu Si mokymas buvo reabilituotas, jis buvo pripažintas vienu svarbiausių kinų filosofijos autoritetų.

## Veikla

Džu Si mokymas priskiriamas Racionalistų mokyklai. Jis parašė komentarų knygas klasikiniams konfucianizmo tekstams, prižiūrėjo istoriko Sima Guango tekstų susisteminimą, dirbo mokytoju. Viena reikšmingiausių jo veiklų laikomas ankstesnių neokonfucianizmo mąstytojų idėjų sintezė į vieningą visumą, kurią buvo galima pritaikyti švietime ir valstybės valdyme.

Džu Si akcentavo keturių knygų reikšmę: Apmąstymai ir pašnekesiai, Mencijus, Didysis mokymas ir Mokymas apie vidurio ir pastovumo kelią. Šios knygos ir Džu Si parašyti komentarai vėliau buvo įtraukti į valstybinių egzaminų sistemą.

Džu Si taip pat siekė aiškiau apibrėžti kinų filosofijos koncepcijas, kaip kad li, či, didžiojo pirminio prado, ren, sin ir kt.

## Šaltiniai
Labūnavos ežeras

**Labūnavos ežeras** arba **Devenių ežeras** – ežeras Lietuvoje, Širvintų rajone, 6 km į šiaurę nuo Čiobiškio. Ežero ilgis iš vakarų į rytus – 0,35 km, plotis – iki 0,13 km. Altitudė 91,7 m. Pietinis krantas aukštas, kiti krantai žemi. Ežerą iš pietų supa Darvydų, iš šiaurės – Būdos, miškai. Iš rytų į vakarus ežerą prateka Kamajos upelis (Neries intakas). Į pietvakarius įsikūręs Labūnavos kaimas.

## Šaltiniai
Nartakų ežeras

**Nartakų ežeras** – ežeras Lietuvoje, Širvintų rajone, 2,5 km į šiaurės rytus nuo Bagaslaviškio miestelio. Ežero ilgis iš šiaurės vakarų į pietryčius – 0,3 km, plotis – iki 0,15 km. Altitudė 128,8 m. Kranto linija labai vingiuota, šiaurės vakaruose yra baigianti užakti įlanka. Rytinėje dalyje yra 0,15 ha sala. Krantai aukšti, plačiai apaugę medžiais ir krūmynais. Už 0,1 km į rytus telkšo mažesnis Glušoko ežeras. Šalia įsikūręs Nartakų kaimas. Ežeras nenutekantis, priklauso Dainių upelio baseinui (Šiūros intakas, Širvintos baseinas).

## Šaltiniai
Glušokas (Širvintų r.)

**Glušokas** – ežeras Lietuvoje, Širvintų rajone, 3 km į šiaurės rytus nuo Bagaslaviškio miestelio. Ežeras ovalo formos, ilgis iš šiaurės vakarų į pietryčius – 0,13 km, plotis – iki 0,11 km. Altitudė 134,8 m. Krantai žemi, pelkėti, tik šiaurrytinis aukštas, apaugęs medžiais ir krūmais. Aplinkui plyti pievos ir krūmai. Už 0,1 km į vakarus telkšo kiek didesnis Nartakų ežeras. Šalia įsikūręs Nartakų kaimas. Ežeras nenutekantis, priklauso Dainių upelio baseinui (Šiūros intakas, Širvintos baseinas).

## Šaltiniai
Juodasai

**Juodasai** – ežeras Lietuvoje, Širvintų rajone, 7 km į rytus nuo Zibalų miestelio, 0,1 km į rytus nuo Naidžių ežero. Ežero ilgis iš šiaurės vakarų į pietryčius – 0,19 km, plotis – iki 0,05 km. Altitudė 135,3 m. Krantai žemi, pelkėti, pakrantės aukštokos. Ežerą supa Siūrių miškas. Šiaurės vakaruose išteka upelis link Naidžių ežero (Vilkesos baseinas).

## Šaltiniai
Narvydiškio ežeras

**Narvydiškio ežeras** – ežeras Lietuvoje, Širvintų rajone, 3 km į šiaurę nuo Musninkų. Ežero ilgis iš pietvakarių į šiaurės rytus – 0,3 km, plotis – iki 0,14 km. Altitudė 100 m. Krantai statoki. Ežero centre yra medžiais apaugusi 1,05 ha sala, sujungta liepteliu su vakariniu krantu. Šalia ežero ir ežero saloje įsikūrusi buvusio Narvydiškio dvaro sodyba ir parkas. Aplinkui plyti dirbami laukai. Šiaurėje išteka upelis link Širvintos upės.

## Šaltiniai
Paežerėlio ežeras

**Paežerėlio ežeras**, arba **Delnas** – ežeras Lietuvoje, Širvintų rajone, 2 km į šiaurės rytus nuo Kernavės miestelio. Ežero ilgis iš šiaurės vakarų į pietryčius – 0,31 km, plotis – iki 0,1 km. Altitudė 104,9 m. Krantai žemi, plačiai užpelkėję. Ežerą iš visų pusių supa Paežerėlio miškas. Pietuose išteka Kernavės upelis link Kernavės ežero (Neries baseinas).

## Šaltiniai
Puorių ežeras

**Puorių ežeras** – ežeras Lietuvoje, Širvintų rajone, 6,5 km į pietus nuo Širvintų. Ežero ilgis iš pietvakarių į šiaurės rytus – 0,55 km, plotis – iki 0,21 km. Altitudė 115,5 m. Krantai daugiausia aukšti. Ežerą iš vakarų supa Bartkuškio miškas, iš pietų ir rytų – Puorių miškas. Šiaurėje išteka Apušės upelis link Širvintos upės. Šalia įsikūręs Puorių kaimas, kolektyvinių sodų bendrija.

## Šaltiniai
Sima Čianis

**Sima Čianis** (kin.: 司馬遷, pinyin: *Sima Qian*; apie 145–90 m. pr. m. e.) – kinų istorikas, gyvenęs ankstyvuoju Hanų dinastijos laikotarpiu. Dirbo imperatoriaus rūmų istoriku ir parašė pirmą oficialų Kinijos istorijos veikalą – Istoriko užrašus (*史記 = Shiji*), dėl kurio laikomas Kinijos istoriografijos tėvu.

## Biografija

Sima Čianis paveldėjo istoriko darbą iš savo tėvo Sima Tano, kuris dirbo rūmuose imperatoriaus Han Wudi valdymo laikotarpiu ir inicijavo istorijos užrašymą. Po tėvo mirties Sima Čianis pabaigė pradėtą darbą, naudodamasis imperatoriškuose archyvuose esančiais dokumentais.

## Istoriko užrašai

Istoriko užrašai yra pagrindinis veikalas, kurį paliko Sima Čianis. Jame apžvelgiama Kinijos istorija nuo legendinio Geltonojo imperatoriaus iki I a. pr. m. e. Istoriko užrašai susideda iš 130 skyrių (ritinėlių), suskirstytų į penkias dalis: pagrindinių metraščių (apie valdžiusių imperatorių veiklą), chronologinių lentelių (apie žemių valdovus ir didikus iki Kinijos suvienijimo), traktatų (apie ritualus, muziką, kalendorių, ekonomiką ir pan.), paveldėjimų (apie pagrindines šeimas) ir biografijų (apie žymius žmones, užsienio kraštus).

## Įtaka

Sima Čianio istorijos knyga buvo perrašyta ir papildyta vėlesnių rūmų istorikų. Jie laikėsi tos pačios Sima Čianio įvestos struktūros, tapusios apie du tūkstančius metų išlaikytu standartu. Iki Čingų dinastijos pabaigos 1911 m. buvo parašytos 25 oficialios Kinijos istorijos knygos.

## Šaltiniai
Musan Salama

**Musan Salama (MuSa)** – Suomijos futbolo klubas iš Porio priemiesčio Musos.

## Istorija
Klubas įkurtas 1960 m. Pastaruoju metu žaidė trečios pakopos pirmenybėse. iškopė į antrą pakopą.

## Sezonai

|}
: Šaltiniai: RSSSF.

## Išnašos

## Nuorodos
* Oficiali klubo svetainė
Tilvikų ežeras

**Tilvikų ežeras** - ežeras Lietuvoje, Širvintų rajone, 2 km į pietvakarius nuo Gelvonų. Ežero ilgis iš šiaurės vakarų į pietryčius - 0,27 km, plotis - iki 0,1 km. Altitudė 102,1 m. Krantai žemi, pelkėti, vietomis apaugę krūmais. Aplinkui plyti dirbami laukai. Šiaurinę ežero dalį prateka Viliaupės upelis link vakaruose tekančios Kabarkštos (Širvintos intakas). Į vakarus nuo ežero įsikūręs Tilvikų kaimas.

## Šaltiniai
Vaiškūnų ežeras

**Vaiškūnų ežeras** – ežeras Lietuvoje, Širvintų rajone, 2,5 km į šiaurę nuo Bagaslaviškio. Ežero ilgis iš šiaurės į pietus – 0,37 km, plotis – iki 0,14 km. Altitudė 147,6 m. Krantai žemi, šiaurvakarinėje dalyje pelkėti, tik rytinis krantas aukštesnis. Vakarinėje pakrantėje plyti dirbami laukai. Rytinėje pakrantėje įsikūręs Vaiškūnų kaimas. Ežeras nenutekantis, priklauso Viesos upės baseinui (Širvintos intakas).

## Šaltiniai
Zorka-BDU

**Zorka-BDU** – Baltarusijos futbolo klubas iš Minsko. Moterų komanda dalyvauja elito diviziono, aukščiausios lygos pirmenybėse.

## Istorija

2005 m. buvo suburta moterų futbolo komanda. Zorka, lietuviškai būtų žvaigždė.

Moterų komanda kovoja dėl aukščiausių vietų ir trofėjų Gudijoje. Net 11–lika kartų buvo šalies vicečempionėmis.

## Pasiekimai
;Moterų Vyša lyga
* Antra vieta **(11)**: 2005, 2006, 2007, 2009, 2010, 2011, 2014, 2015, 2016, 2017, 2019
* Trečia vieta **(6)**: 2008, 2012, 2013, 2018, 2021, 2022

;Taurės turnyras
* Nugalėtojos **(3)**: 2009, 2010, 2012
* Finalininkės **(6)**: 2006, 2011, 2014, 2015, 2016, 2017

;Supertaurė
* Nugalėtojos **(3)**: 2010, 2013, 2017

#### Faktai
* Čempionių lygos dalyvės (2010).
* Didžiausia pergalė: 32:0 („Viktorija-86“ , 2013).
* Didžiausias pralaimėjimas: 0:5 („Universitetas“ , 2006).

## Sezonai

## Sudėtis

## išnašos

## Nuorodos
* Oficiali klubo svetainė 
* football.bsu.by svetainėje
Varieka (ežeras)

**Varieka** – ežeras Lietuvoje, Širvintų rajone, 1,5 km į pietus nuo Jauniūnų. Ežero ilgis iš šiaurės į pietus – 0,25 km, plotis – iki 0,16 km. Altitudė 115 m. Krantai žemi, pelkėti – ežerą supa ~ 10 ha dydžio Variekos pelkė. Aplink pelkę kalvotose pakrantėse auga miškas. Pietuose išteka upeliukas link Juodos upelio (Musės intakas). Šalia įsikūręs Turlojiškių kaimas.

## Šaltiniai
Ibn Chaldūnas

**Ibn Chaldūnas** (), tikrasis vardas ***Vali al Dinas Abdarahmanas ibn Muhamadas ibn Abi Bakras Muhamadas Ibn al Hasanas ibn Chaldūnas*** (; 1332 m. gegužės 27 d. – 1406 m. kovo 17 d.) – arabų istorikas, filosofas, teisėjas, viziris. Dažnai laikomas sociologijos, demografijos, istoriografijos mokslų pradininku.

## Biografija

Kadangi Ibn Chaldūnas parašė autobiografiją, jo gyvenimo istorija gerai žinoma. Gimė kilmingoje šeimoje Tunise. Pas geriausius Magribo mokytojus įgijo klasikinį islamišką išsilavinimą (išmoko mintinai Koraną, išmanė hadisus, šariato teisę, fikhą), taip pat mokėsi matematikos, logikos, filosofijos. Vėliau įsidarbino Šiaurės Afrikos emyrų dvaruose raštininku. Persikėlė į Andalūziją, ir 1364 m. Granados sultonas jam patikėjo diplomato pareigas, o netrukus – ir vizirio postą. Dėl rūmų intrigų Ibn Chaldūnas buvo priverstas palikti Granadą, vėliau dirbo Alžyro sultonų rūmuose. Nuo 1384 m. gyveno Kaire, buvo vyriausiasis kadis (teisėjas). Tuo metu atsidėjo mokslams, parašė svarbiausius savo veikalus.

## Darbai

Ibn Chaldūnas parašė visuotinės istorijos veikalą „Pamokančių pavyzdžių iš arabų, persų, berberų ir su jais gyvenusių tautų istorijos knyga“ (*Kitāb al-ʻIbar wa-Dīwān al-Mubtadaʼ wa-l-Khabar fī Taʼrīkh al-ʻArab wa-l-Barbar wa-Man ʻĀṣarahum min Dhawī ash-Shaʼn al-Akbār*), kuriame pateikė arabų ir berberų istorijos faktų, aprašė Šiaurės Afrikos, Artimųjų Rytų ir Persijos valdovų musulmonų dinastijas. Veikalo įžangoje išdėstė visuomenės ir kultūros raidos idėjas (žmonių bendruomenių raidos ir istorijos skirtingumus siejo su geografine aplinka ir gamtos, ypač klimato, įtaka), kritiškai vertino istorinius šaltinius, tyrė ekonomikos veiksnių įtaką visuomenės ir valstybės raidai, nurodė grupinio solidarumo, kurį sukuria arba sustiprina bendrai išpažįstama religija, poveikį. Plėtojo ciklinės civilizacijos istoriją.

## Šaltiniai
Zdoniškių ežeras

**Zdoniškių ežeras** – ežeras Lietuvoje, Širvintų rajone, 2,5 km į pietvakarius nuo Giedraičių. Ežero ilgis iš pietvakarių į šiaurės rytus – 0,55 km, plotis – iki 0,32 km. Altitudė 126 m. Krantai žemi, pelkėti, pakrantės aukštokos, daugiausia apaugę medžiais ir krūmynais, iš rytų prieina Kamaraučiznos miškas. Pietinėje pakrantėje plyti dirbami laukai. Iš šiaurės rytų į pietvakarius ežerą prateka Zdoniškių upelis (Širvintos intakas). Dalis upelio vandens, aplenkiant ežerą, teka pietine ežero pakrante einančiu kanalu. Šalia įsikūręs Šlevėtrų kaimas.

## Šaltiniai
FK Minsk (moterys)

**ŽFK Minsk** – Baltarusijos futbolo klubas iš Minsko. Moterų komanda dalyvauja elito diviziono pirmenybėse.

## Istorija

2008 m. buvo suburta moterų futbolo komanda „Minčanka“.

Moterų komanda kovoja dėl aukščiausių vietų ir trofėjų Gudijoje.
 
2018 m. tapo Baltijos čempionėmis, kai finale 2-1 nugalėjo FC Gintra.

## Pasiekimai
;Moterų Vyša lyga
* Čempionės **(7)**: 2013, 2014, 2015, 2016, 2017, 2018, 2019
* Antra vieta **(7)**: 2012, 2020, 2021, 2022, 2023, 2024, 2025
* trečia vieta **(1)**: 2011

;Taurės turnyras
* Nugalėtojos **(4)**: 2011, 2013, 2014, 2015
* finalininkės **(1)**: 2012

;Supertaurė
* Nugalėtojos **(2)**: 2014, 2015

## Sezonai

Šaltinis:

## Sudėtis
Atnaujinta; 2020 m. rugsėjo 8 d.

 

## išnašos

## Nuorodos
* Oficiali klubo svetainė
Ulšiškių ežeras

**Ulšiškių ežeras** – ežeras Lietuvoje, Širvintų rajone, 5 km į šiaurės vakarus nuo Musninkų. Ežero ilgis iš vakarų į rytus – 0,27 km, plotis – iki 0,21 km. Altitudė 106,8 m. Krantai neaukšti, apaugę medžiais ir krūmynais, pietinis krantas pelkėtas. Aplinkui plyti pievos ir dirbami laukai. Vakaruose išteka Š-1 upelis link Širvintos upės. Šalia įsikūręs Ulšiškių kaimas.

## Šaltiniai
Simone Biles

**Simone Arianne Biles** (g. 1997 m. kovo 14 d.) – JAV gimnastė. Daugkartinė pasaulio ir olimpinė čempionė.

Biles olimpinėse žaidynėse ir pasaulio čempionatuose yra laimėjusi virš 20 medalių bei yra daugiausiai medalių pelniusi JAV gimnastė istorijoje. 2016 m. olimpinėse žaidynėse iškovoti keturi aukso medaliai yra naujas olimpinis rekordas. Varžybose oficialiai dalyvauja nuo 2011 m.

## Nuorodos
* Oficiali svetainė
ŽFK Bobrujčanka

**Bobrujčanka** – Baltarusijos futbolo klubas iš Bobruisko. Moterų komanda dalyvauja elito diviziono, aukščiausios lygos pirmenybėse.

## Istorija

1991 m. buvo suburta moterų futbolo komanda. Tuo metu vadinta „Trikotažnica“.

Moterų komanda kovoja dėl aukščiausių vietų ir trofėjų Gudijoje. Net vienuolika kartų buvo šalies čempionėmis.

2016 m. sezone pateko tarp keturių geriausių komandų.

## Pavadinimų kaita
* *1991—1995* — Trikotažnica ()
* *1996* — Belkar ()
* *1997—iki šiol* — Bobrujčanka ()

## Pasiekimai
;Moterų Vyša lyga
* Čempionės **(11)**: 1997, 1998, 1999, 2000, 2001, 2002, 2003, 2004, 2010, 2011, 2012
* Antra vieta **(5)**: 1993, 1995, 2004, 2008, 2013
* Trečia vieta **(2)**: 1992, 2009

;Taurės turnyras
* Nugalėtojos **(10)**: 1995, 1996, 1997, 1998, 1999, 2000, 2001, 2002, 2003, 2008
* Finalininkės **(5)**: 1992, 1993, 2004, 2009, 2010

;Supertaurė
* Nugalėtojos **(2)**: 2011, 2012

#### Faktai
* Čempionių lygos dalyvės (UEFA 2004/2005). tais metais pateko į turnyro ketvirtfinalį.

## Sezonai

Šaltinis:

## Sudėtis
Atnaujinta; 2018 m. spalio 31 d.

## Išnašos

## Nuorodos
* ФК «Бобруйчанка» vk.com svetainėje
* soccerway ŽFK „Bobrujčanka“ (vokiečių k.)
* RSSSF duomenų bazė
ŽFK Nadežda

**Magiliavo moterų futbolo klubas „Dniopr-Mahilau“** () – Baltarusijos futbolo klubas iš Mahiliavo. Moterų komanda dalyvauja elito diviziono, aukščiausios lygos pirmenybėse. Ankstesniais metais (2016–2019) žinoma **„Nadeždos“** pavadinimu.

## Istorija

1988 m. buvo suburta moterų futbolo komanda. Žaidė sovietų sąjungos pirmenybėse. 1991 m. sezone iškovojo sidabro medalius. 

Nuo 1992 m. dalyvauja Gudijos moterų Vyša lygoje. 1992 ir 1993 m. tapo šalies čempionėmis.

## Pavadinimų kaita
* *1988—1994, 1998—2003, 2006—2008* — Nadežda ()
* *1995—1997* — Nadežda-Spartak ()
* *2004—2005* — Nadežda-Liftmaš ()
* *2009—2012* — Nadežda-SDIUŠOR Nr.7 ()
* *2013—2015* — Nadežda-Dnepr ()
* *2016–2019* — Nadežda-SDIUŠOR Nr.7 ()
* *nuo 2020* — Dniopr-Mahilau 

## Pasiekimai
;Moterų Vyša lyga
* Čempionės **(2)**: 1992, 1993
* Antra vieta **(5)**: 1994, 2002, 2003
* Trečia vieta **(5)**: 1995, 2004, 2005, 2010, 2016

;Taurės turnyras
* Nugalėtojos **(4)**: 1992, 1993, 1994, 2004
* Finalininkės **(2)**: 2003, 2008

;Supertaurė
* Nugalėtojos **(1)**: 2005

## Sezonai

Šaltinis:

## Sudėtis
Atnaujinta; 2018 m. spalio 31 d.

## išnašos

## Nuorodos
* Nadežda klubo svetainė (archyvuotaa)
* RSSSF duomenų bazė
* Официальная группа ЖФК «Надежда-СДЮШОР-7» Могилёв
* Soccerway ŽFK Nadežda
ŽFK Slavianka

**Minsko „Slavianka“** () – Baltarusijos futbolo klubas iš Minsko. Moterų komanda dalyvauja elito diviziono, aukščiausios lygos pirmenybėse.

## Istorija
2012 m. įkurtas Slavianin futbolo klubas. Vyrų komanda žaidė žemesniuose divizionuose, Antroje lygoje. Klubas taip pat turi vaikų ir moterų komandas.

2018 m. moterų komanda dalyvavo Gudijos moterų Vyša lygoje. Per sezoną iškovojo vos penkis taškus ir liko priešpaskutinėje, septintoje, vietoje.

2019 m. moterų komanda užėmė aštuntą vietą Vyša lygoje.

## Sezonai

Šaltinis:

## Sudėtis
Atnaujinta; 2018 m. spalio 31 d.

## išnašos

## Nuorodos
* RSSSF duomenų bazė
* Сайт ассоциации «Белорусская федерация футбола» 
* Soccerway ŽFK Slavianka
Mimaras Sinanas

**Mimaras Sinanas**, pilnas titulas ***Kodža Mimaras Sinanas Aga*** („Aga Sinanas, didysis architektas“, ; 1489 m. balandžio 15 d. – 1588 m. birželio 8 d.) – žymiausias Osmanų imperijos architektas ir inžinierius.

## Biografija

Gimė krikščionių (nežinoma – graikų, armėnų, albanų ar turkų) šeimoje Kapadokijoje (netoli Kaiserio), pakrikštytas Josifo vardu. 1512 m. buvo pašauktas į janyčarus, atvyko į Konstantinopolį, priėmė islamą. Tarnaudamas gavo karo inžinieriaus išsilavinimą, dalyvavo sultonų karo žygiuose, pastatė tiltų, karinių įrenginių. Mimaras Sinanas dalyvavo Balkanų užkariavimo žygiuose, Belgrado užėmime.

1538 m. Sinanas tapo Osmanų imperijos vyriausiuoju architektu. Jo kūrybai įtakos turėjo Bizantijos architektūra (daugiausia – Šv. Sofijos soboro Konstantinopolyje). Pradėjęs nuo nesudėtingų mečečių ir viešųjų pastatų, maždaug nuo 1570 m. Mimaras Sinanas sukūrė savo žymiausius kūrinius.

## Darbai

Mimarui Sinanui priskiriama >370 įvairiausių statinių. Jis suprojektavo 159 mečetes, 45 mauzoliejus, 74 medreses, 38 rūmus, 31 karavansarajų, 56 pirtis, 3 ligonines, 9 tiltus, keletą akvedukų, viešųjų virtuvių (imaretų), kriptų. ~200 jo suprojektuotų statinių tebėra išlikę Turkijoje, Makedonijoje, Bulgarijoje, Sirijoje, Kryme ir kitur.

Žymiausi darbai:
* Chusruvijos mečetė (1547 m., Alepas)
* Mihrimah Sultan mečetė (1548 m., Stambulas)
* Šachzadės mečetė (1548 m., Stambulas)
* Suleimanijos mečetė (1557 m., Stambulas)
* Sultono Selimo mečetė ir medresė (1559, 1567 m., Damaskas)
* Riustemo Pašos mečetė (1562 m., Stambulas)
* Sokolu Mehmeto Pašos mečetė (1572 m., Stambulas)
* Selimijos mečetė (1574 m., Edirnė, pasaulio paveldo paminklas)
* Selimijos mečetė (1575 m., Stambulas)
* Banja Baši mečetė (1576 m., Sofija)
* Mehmedo Pašos Sokolovičiaus tiltas (per Driną; 1577 m., Višegradas, pasaulio paveldo paminklas)


Hürrem Sultan Türbesi - panoramio (1).jpg|Rokselanos mauzoliejus
Image-most-.jpg|Mehmedo Pašos Sokolovičiaus tiltas
Süleymaniye-moskee wza.jpg|Suleimanijos mečetė
Євпаторія.Мечеть Джума-Джамі.Профіль.JPG|Eupatorijos mečetė


## Šaltiniai
ŽFK Isloč-RGUOR

**RGOUR** () – Baltarusijos futbolo klubas iš Minsko. Moterų komanda dalyvauja elito diviziono, aukščiausios lygos pirmenybėse.

## Istorija
RGOUR () – respublikinio valstybinio olimpinio rezervo mokykla.

2018 m. moterų komanda dalyvavo Gudijos moterų Vyša lygoje. Užėmė antrą vietą.

## Pasiekimai
;Moterų Vyša lyga
* Antra vieta **(1)**: 2018

## Sezonai

|}Šaltinis:

## Sudėtis
Atnaujinta; 2018 m. spalio 31 d.

## išnašos

## Nuorodos
* Oficiali klubo svetainė 
* SOCCERWAY 
* RSSSF duomenų bazė
* Сайт ассоциации «Белорусская федерация футбола» 
* Soccerway 
* YouTube kanalas
Analitinė chemija

**Analitinė**, arba **analizinė chemija** – chemijos atšaka, kurianti ir taikanti metodus, prietaisus bei strategiją informacijai apie medžiagų cheminę sudėtį ir struktūrą gauti, taip pat junginiams išskirti ir identifikuoti. Praktikoje išskyrimas, identifikavimas ir kiekio įvertinimas gali sudaryti visą analizę ar būti sujungtas su kitu metodu.

Priklausomai nuo keliamų analizės uždavinių analizių esti dvejopų: kokybinė ir kiekybinė. Kokybine analize nustatoma, iš kokių elementų arba jų junginių sudaryta medžiaga, kiekybine analize – vieno ar kelių komponentų kiekis bei kokiu kiekybiniu santykiu pasiskirstę medžiagos komponentai.

Analitinę chemiją sudaro klasikiniai, vadinamieji drėgnieji ir šiuolaikiniai, instrumentiniai metodai.

Klasikiniai kokybiniai metodai naudoja atskyrimą – iškritimą nuosėdomis, ekstrakciją (išskyrimą) ir distiliaciją. Medžiagą identifikuoti galima pagal spalvos, kvapo, tirpimo temperatūros, virimo temperatūros, radioaktyvumo ar reaktyvumo pokytį. Klasikinė kiekybinė analizė remiasi tūrio ar masės pakitimais įvertinant kiekį. Instrumentiniai metodai gali būti naudojami bandiniams atskirti naudojant chromatografiją, elektroforezę ar lauko srovės frakcionavimą. Toliau galima pritaikyti kokybinę ar kiekybinę analizę, neretai panaudojant tą patį instrumentą. Pritakant analizę gali būti panaudojama sąveika šviesa, šiluma, elektriniais ar magnetiniais laukais. Dažnai tas pats instumentas gali analitę atskirti, identifikuoti ir įvertinti kiekį.

Analitinės chemijos pritaikymas labai platus – nuo teismo ekspertizės, medicinos iki mokslo ir inžinerijos.

## Šaltiniai
Zubelių ežeras

**Zubelių ežeras** – ežeras Lietuvoje, Širvintų rajone, 2,5 km į šiaurės rytus nuo Gelvonų. Ežero ilgis iš šiaurės vakarų į pietryčius – 0,33 km, plotis – iki 0,16 km. Altitudė 118,2 m. Krantai žemi, vietomis pelkėti, tik šiaurrytinis krantas aukštas. Pelkėtos pakrantės apaugę krūmais, kitose pakrantėse plyti pievos ir dirbami laukai. Vakaruose išteka Kabarkštos upė (Širvintos intakas). Šiaurinėje pakrantėje įsikūręs Zubelių kaimas, kaimo turizmo sodyba.

## Šaltiniai
Le Grandų tema

**Le Grandų tema** –tai šachmatų uždavinių tema, kai prie to paties juodųjų gynybos ėjimo tarp dviejų uždavinio fazių: klaidinančio pėdsako ir sprendinio vyksta *ėjimų funkcijų* apsikeitimas.

Apsikeitimo schema:

1? – grėsmė 2. A #; 1. … a 2. B #

1! – grėsmė 2. B #; 1. … a 2. A #

Šiai temai svarbus grėsmės ir mato ryšys. Todėl teminėmis gali būti tik fazės, turinčios nors vieną teminį variantą ir teminę grėsmę.

Le Grandų temoje 
iliuzinis žaidimas, pirmi ėjimai, paneigimai neturi teminių bruožų. Jų gali atsirasti tik Le Grandų temai susiliejus su kitomis temomis. Dėl tos priežasties ji gali būti naudojama kartu su kitomis daugiafazėmis temomis.

Tema turi keletą formų.

Dvigubai formai būdingi du teminiai juodųjų gynybiniai ėjimai, į kuriuos baltieji atsako skirtingais matais, buvusiais klaidinančiuose pėdsakuose grėsmėmis, o buvę matai tampa grėsmėmis.

Galima ir kita dvigubos Le Grandų temos ciklinė forma, kur vienoje iš 
fazių juodųjų gynyba palaužiama baltųjų matuojančiu ėjimu, o sudarytos kitos dvi grėsmės kitose dviejose fazėse tampa mato ėjimais. Tačiau abiejose šiose fazėse grėsmė išlieka ta pati.

Le Grandų tema trijose fazėse vėliau įgavo *[[Ukraina|Ukrainos]]* temos pavadinimą.

Jei tam tikrose fazėse juodųjų gynybiniai ėjimai būtų skirtingi, tai turėtume *pseudo Le Grandų* temą.

## Istorija
Tema pavadinta olandų šachmatų kompozitorių, brolių dvynių: Henko Le Grando (*Henk Le Grand*; gim. 1935) ir Piterio Le Grando (*Pieter Le Grand*; gim. 1935)  vardu 1959 m., paskelbusių šia tema uždavinį žurnale * Tijdschrift vd KNSB*.

Le Grandų tema yra populiari: temos modifikacijos sudaro beveik pusę visų, įvertintų konkursuose kompozicijų.

Uždaviniai šia tema tebekuriami ir dabar.

Iki 2018 m. kai kurios šachmatų uždavinių bazės turėjo sukaupusios apie 1800 šia tema sukurtų uždavinių.

## Uždavinių pavyzdžiai

Šachmatų kompozitoriaus iš Izraelio – Evgenijaus Bordo (*Evgeni Bourd*; gim. 1987)

miniatiūroje, lyginant klaidinančio pėdsako ir sprendinio fazes, matomas *ėjimų funkcijų pasikeitimas*, kai prie to paties gynybinio ėjimo pėdsako variante buvusi grėsmė sprendinyje virsta matu, o matas – grėsme.

Šachmatų kompozitoriaus iš Rusijos – Anatolijaus Slesarenkos (*Anatoly Vasilevich Slesarenko*; gim. 1957) uždaviniui būdingi du teminiai juodųjų gynybiniai ėjimai, į kuriuos baltieji atsako skirtingais matais ir kurie klaidinančiuose pėdsakuose buvo grėsmėmis, o  buvę matai sprendinio variantuose tapo grėsmėmis.
 
Vokiečių šachmatų kompozitoriaus Peterio Fofmano (*Peter Hoffmann*; gim. 1957) uždavinyje panaudota ciklinė Le Grandų tema.

|width="33%" |

|width="33%" |

Le Grandų tema šachmatų kompozitorių naudojama, kuriant: tiesioginius,
atvirkščio mato, pasakiškus ir retro šachmatų uždavinius.
{|

|width="33%" |

|width="33%" |

## Šaltiniai

## Nuorodos

Le Grandų temos šachmatų uždaviniai
Dynama-Brest (moterys)

**„Dynama-Brest“ moterų futbolo ekipa**, kuri ankstesniais metais buvo žinoma **BOCOR** () pavadinimu – Baltarusijos futbolo klubas iš Bresto. Moterų komanda dalyvauja elito diviziono, aukščiausios lygos pirmenybėse.

## Istorija
### BOCOR
Moterų futbolo ekipa iš Bresto vadinta **BOCOR** () išvertus reiškia Bresto apskrities olimpinio rezervo centras.

2017 m. BOCOR merginos dalyvavo jaunimo pirmenybėse, bei moksleivių spartakiadose. Jaunimo pirmenybėse buvo iškovotas sidabras.

o 2018 m. komanda dalyvauvo Gudijos moterų Vyša lygoje. 2018 m. sezone komanda liko paskutinėje, aštuntoje vietoje. Per visą sezoną iškovojo vos du taškus. Tačiau būtina atsižvelgti į tai, kad ekipoje žaidė 2003 ir 2004 m. gimusios mergaitės.

### nuo 2020 m. Dynama-Brest
Nuo 2020 m. ekipa tapo susieta su Dynama-Brest futbolo klubu. 2020 m. ekipa liko paskutinėje (aštuntoje) vietoje tarp Vyša lygos komandų.

2021 m. Vyša lyga buvo išplėsta iki dešimties dalyvių. Bresto ekipa iškovojo vos vieną pergalę per 27 rungtynes ir liko paskutinėje vietoje.

## Sezonai
; BOCOR

;Dynama-Brest

## Sudėtis
Atnaujinta; 2018 m. spalio 31 d.

## Išnašos

## Nuorodos
* Сайт ассоциации «Белорусская федерация футбола»
Pasaulio sunkiosios atletikos čempionatas

**Pasaulio sunkiosios atletikos čempionatas** – kasmetinis geriausių pasaulio sunkiosios atletikos sportininkų varžybos, kurias organizuoja Tarptautinė sunkiosios atletikos federacija. Pirmasis vyrų čempionatas įvyko 1891 m. Londone. 1987 m. įvyko pirmasis moterų čempionatas, o nuo 1991 m. vyrų ir moterų čempionatai vyksta kartu. 

## Čempionatai
;Bendri čempionatai (vyrai ir moterys):

## Medalių lentelė
*Atnaujinta po 2017 m. čempionato*

## Nuorodos
* Oficiali svetainė
2018 m. pasaulio sunkiosios atletikos čempionatas

**2018 m. [[pasaulio sunkiosios atletikos čempionatas]]** – geriausių pasaulio sunkiosios atletikos sportininkų varžybos, vykusios 2018 m. lapkričio 1 - lapkričio 10 dienomis Turkmėnijos mieste Ašchabade. Pirmasis čempionatas, kuriame bus varžomasis pagal naujas svorio kategorijas.

## Rezultatai
### Vyrai

### Moterys

## Dalyvaujančios šalys
: Skliaustuose pateikiamas sunkiaatlečių skaičius

## Lietuvos dalyvavimas
;Vyrai

## Šaltiniai

## Nuorodos
*Oficiali svetainė
Žindulių ežeras

**Žindulių ežeras** – ežeras Lietuvoje, Širvintų rajone, 7 km į pietryčius nuo Širvintų. Ežero ilgis iš šiaurės į pietus – 0,64 km, plotis – iki 0,43 km. Altitudė 128 m. Ežero dugne susikaupęs storas sapropelio sluoksnis. Krantai daugiausia žemi, pelkėti – plyti ~ 200 ha dydžio mišku apaugusi (Graužių miškas) Žindulių pelkė. Šiaurinis krantas aukštesnis ir sausas. Šiaurėje išteka upelis link Milčiupės upės (Širvintos intakas). Šiaurinėje pakrantėje įsikūręs Žindulių kaimas.

2017 m. atlikti ežero ichtiologiniai tyrimai parodė, kad ežere didžiausia yra ešerių biomasė – 37 % nuo visų žuvų.

## Šaltiniai
Žirnodagis

**Žirnodagis** – ežeras Lietuvoje, Širvintų rajone, 7,5 km į rytus nuo Zibalų miestelio. Ežero ilgis iš vakarų į rytus – 0,25 km, plotis – iki 0,15 km. Altitudė 131,5 m. Pietinis krantas aukštas. Ežerą supa Gaidelių miškas. Šiaurėje išteka upeliukas link Vilkesos upės (Širvintos intakas).

## Šaltiniai
Žuvinčių ežeras

**Žuvinčių ežeras** – ežeras Lietuvoje, Širvintų rajone, 4 km į šiaurės vakarus nuo Gelvonų. Ežero ilgis iš pietvakarių į šiaurės rytus – 0,56 km, plotis – iki 0,41 km. Altitudė 86,7 m. Vakarinis ir rytinis krantai aukšti, pietinis ir šiaurinis – žemi. Krantai apaugę medžiais ir krūmynais. Šiaurėje plyti ~ 20 ha dydžio Šarkaičių raistas ir per jį iš ežero išteka Žuvintės upelis (Šventosios intakas). Rytinėje pakrantėje stūkso Vėjos miškas, vakarinėje įsikūręs Žuvinčių kaimas.

## Šaltiniai
Žebokšta

**Žebokšta** – ežeras Lietuvoje, Širvintų rajone, 5 km į rytus nuo Musninkų. Ežero ilgis iš šiaurės rytų į pietvakarius – 1,14 km, plotis – iki 0,25 km. Altitudė 100,7 m. Krantai aukštoki. Rytinėje pakrantėje stūkso miškas, kitose pakrantėse plyti pievos, vietomis apaugę krūmais. Iš šiaurės rytų į pietvakarius ežerą prateka Žebokštos upė (Musės intakas, atitekantis iš Bartkuškio ežero). Šalia įsikūrę Kaimynų ir Bartkuškio kaimai. Vakarinėje pakrantėje veikia kaimo turizmo sodyba.

## Šaltiniai
Arliškių pilkapynas

**Arliškių pilkapynas** – pilkapynas Šalčininkų rajono savivaldybės teritorijoje, Jašiūnų seniūnijoje, Keidžių kaimo teritorijoje. Objektas išsidėstęs Jašiūnų miške, randamas pavažiavus apie 280 metrų į šiaurės rytus nuo  plento miško keliu, greta keleto miško kelių kryžkelės.

Pilkapyne nustatyta 18 smėlio sampilų, nuo 6-8 m iki 10 m skersmens ir nuo 0,2-0,3 m iki 0,7-1 m aukščio, daugiausiai žemo suploto pusrutulio pavidalo; dalis sampilų sulėkštėję, poros nuskleisti šonai, kai kuriuose matosi senos duobės, keletas sužaloti miško kelio. Prie kelių sampilų pagrindų matosi juos juosusių duobių ir griovių liekanos, kai kurių šonuose – likę iš akmenų vainikų nedideli ir didoki akmenys.

Nepažymėtas specialiais ženklais. Užima 8314 m² plotą.

## Šaltiniai
Apvalainis

**Apvalainis** – ežeras Lietuvoje, Anykščių rajone, 6 km į pietvakarius nuo Svėdasų, Šimonių girioje. Ežero ilgis iš šiaurės vakarų į pietryčius – 0,3 km, plotis – iki 0,13 km. Altitudė 102,5 m. Krantai žemi, pelkėti, tik šiaurrytinis krantas aukštesnis ir sausas. Į pietryčius toje pačioje pelkėje už 0,2 km telkšo Ilginio ežeras. Vakaruose išteka upeliukas link Denionių ežero (Šventosios baseinas).

## Šaltiniai